<classify> CHAMA Cha Mapinduzi CCM kimesema 2020 ni mwaka wa kukamilisha utoaji wa hesabu yao kwa Watanzania wa utekelezaji wa Ilani, ili wawatathimini ikiwa wanafaa kuendelea kuongoza dola au la.Hata hivyo, kutokana na mikakati yake, CCM imeainisha mitaji mikuu miwili ya kisayansi, kuelekea Uchaguzi Mkuu wa madiwani, wabunge, wawakilishi na rais mwaka huu, iliyosema itaipa uhakika wa kushinda kwa zaidi ya asilimia 90.Kuhusu taarifa kwamba CCM katika mwaka huu wa uchaguzi haina bajeti ya fulana, vitenge na mabango ya wagombea, chama hicho kimesema mambo yote mazuri yaliyochangia ushindi katika Uchaguzi Mkuu mwaka 2015, watayafanya na zaidi katika Uchaguzi Mkuu wa mwaka huu. Katibu wa Itikadi na Uenezi wa CCM, Humphrey Polepole pichani, aliyasema hayo jana alipozungumza na gazeti hili kwa njia ya simu.Polepole alisema kama desturi na utamaduni, lengo mojawapo kuu la CCM ni kushinda uchaguzi na kushika dola, kutoa uongozi thabiti na kuwatumikia Watanzania na kuwaletea maendeleo kwa haraka zaidi na kuhakikisha nchi inapiga kasi ya maendeleo shirikishi, jumuishi na yanayogusa maisha ya Watanzania wengi.Malengo hayo ndio msukumo kwa nini tunajipanga, si tu kuanzia Januari mwaka huu lakini tumekuwa tukijipanga kwa miaka kadhaa sasa tangu tulipoingia kwenye uongozi wa 2015. Kwa mwaka huu wa uchaguzi kimsingi kwetu sisi ni mwaka wa kukamilisha utoaji hesabu kwa Watanzania, baada ya kuwa wametupatia dhamana ya uongozi miaka minne na miezi kadhaa iliyopita.Tumefanya kazi kubwa sana kote nchini Tanzania katika sekta zote kuhakikisha kwamba ahadi zetu zilizoko kwenye Ilani ya Uchaguzi 2015-2020 za CCM zinatekelezwa na mahali pengine zinatekelezwa zaidi ya matarajio ya Watanzania,alisema Polepole.Alisema licha ya kwamba kuna maeneo mengine wamefanya kazi vizuri sana, lakini inaweza isiwe imekamilika kwa asilimia 100, jambo linalowapa chachu ya kuendelea kufanya kazi hiyo vizuri zaidi katika muhula wa pili, ambao wataomba dhamana kwa Watanzania.Alisema kutokana na mafanikio hayo, wamepanga kukamilisha miaka mitano ya uongozi wa Mwenyekiti wa CCM, Dk John Magufuli na Rais wa Tanzania, kwa kufanyakazi kwa kishindo kikubwa mwaka huu wa 2020, kukamilisha dhamana ya Rais aliyoiomba kwa Watanzania mwaka 2015.Tuna takriban miezi kama tisa ya kufanya kazi na mambo makubwa kabisa, miradi mikubwa ya kimkakati katika sekta zote itakuwa inaendelea kukamilika na mingine inaanza mwaka huu wa 2020. Huu ni uthibitisho tosha kwamba kasi aliyopewa Dk John Magufuli na Watanzania mwaka 2015 tunaendelea nayo kwa kasi ile ile na zaidi kidogo kwa mwaka 2020-2025, alisema.MITAJI MIWILI YA CCM UCHAGUZI MKUUUtekelezaji wa Miradi na huduma za jamii Polepole alisema CCM imefanya kazi nzuri kwenye elimu, afya, miundombinu ya barabara, kilimo, usafiri na usafirishaji kuanzia kwenye maji, reli, anga, kudhibiti na kupambana na rushwa na utolewaji wa haki nchini na kote huko Watanzania wameona kazi nzuri na wanakubali kiwango cha maendeleo, kilichofikiwa kwa muda mfupi.Huu ni mtaji mkubwa sana kuelekea kwenye uchaguzi mkuu wa mwaka 2020 mwezi Oktoba. Kwa hiyo sisi tunakwenda tayari tukiwa na mtaji wa kazi nzuri sana iliyovunja rekodi ya kihistoria, alisema.Kwa mfano kwenye reli, alisema serikali inajenga Reli ya kiwango cha kimataifa ya SGR kutoka Dar- Dodoma, Dodoma-Makutupola Singida, Singida-Tabora, Tabora- Mwanza. Pia mpango huo utatekelezwa mpaka Isaka na Isaka hadi Mwanza. Pia kuna mageuzi makubwa ya Reli ya Kati kutoka reli ya ratili 45, 50 na 60 kuwa reli ya uzito wa ratili 80, itakayowezesha kasi zaidi ya treni.CCM yaanika hesabu za ushindi 2020 Kuanza kwa reli ya kaskazini kwenda Moshi, ambayo ilikuwa haifanyi kazi kwa zaidi ya miaka 25, imefufuliwa na watanzania wameipokea kwa furaha kubwa.Alisema mpango wa CCM ni reli hiyo ni kuifikisha mpaka Arusha na baadae kutoka Arusha mpaka Musoma mkoani Mara. Polepole alisema pia kumekuwa na ujenzi wa vituo vya afya 500 vilivyoboreshwa na hospitali kadhaa za wilaya. Hivyo utaona tumesogeza huduma kwa watanzania na tumeboresha afya ya uzazi. Katika eneo la elimu, alizungumzia kuboresha miundombinu, kuongeza madarasa na madawati, nyumba za walimu na kutoa elimu bila malipo kuanzia shule ya msingi mpaka sekondari.Lakini kubwa kuliko tumeanza kufanyia kazi sana mwaka 20182010 eneo la ubora wa elimu. Eneo hili linataka usimamizi mkubwa, tumejenga ofisi katika wilaya na halmashauri 100, ofisi kubwa kwa ajili ya wakaguzi na udhibiti ubora wa elimu, kuhakikisha elimu inayotolewa Karagwe, Nkasi, Ilala, Kinondoni, Sumbawanga ina mfanano na watoto wetu wanapata elimu hiyo kwa mfanano sawa wa ubora na viwango, alisema.Alisema kazi hiyo kubwa inaendelea mwaka huu wa 2020. Huduma ya maji imewekewa fedha mijini na vijijini ikiwemo mageuzi makubwa katika mkoa wa Pwani, Jiji la Mwanza, mikoa yote inayounganishwa na mradi wa Ziwa Victoria Shinyanga, Tabora mpaka Dodoma na Kigoma, kazi kubwa imefanyika.Alisema udhibiti wa utitiri wa mamlaka za maji, umesaidia kuboresha huduma na sasa Mamlaka ya Maji Vijijini Ruwasa inafanya kazi ngazi za wilaya kwa lengo la kusogeza huduma ya maji kwa wananchi. Zaidi ya Sh bilioni 50 zilizotolewa kwa wanawake, vijana na walemavu ni moja ya mtaji wa CCM katika utekelezaji wa Ilani.Fedha hizi unapewa bila riba, utaratibu huu haupo kwenye mabenki, lakini kwasababu hizi fedha ni kodi za Watanzania, yote haya ni fursa kwa Watanzania alisema.Alisema wamejipanga kuendelea kuifanya Tanzania izidi kungara kimataifa. Kuwa nchi ya wengine kujifunza. Hatua iliyoweka msisitizo wa matumizi ya Kiswahili, kama lugha mbadala katika shule kwa nchi za Afrika.Alisema tayari lugha ya Kiswahili inaanza kufundishwa mwezi huu nchini Afrika Kusini. Eneo la madini, Polepole alisema Mererani wilayani Simanjiro mkoani Manyara, mwaka 2015 ilikuwa inazalisha kilogramu 300 kwa mwaka za tanzanite, lakini Agosti mwaka jana alipita na kukuta tanzanite imechimbwa kilogramu 1,955.Watani zetu wa jadi walitubeza tunafanya maendeleo ya vitu na si watu. kauli yangu ni moja, maendeleo ni jambo la kitaalamu, maendeleo ya vitu ni chachu ya kufikia maendeleo ya watu, ni kama kuku na yai. Mfano pale Mwanza, wilaya ya Misungwi na Sengerema zinatenganishwa na Ziwa Victoria, ujenzi wa daraja kubwa Afrika la Busisi la zaidi ya kilometa tatu umeanza.Sasa hivi kuvuka ni wastani wa kusubiri kivuko kwa saa mbili, ujenzi wa daraja hili kuvuka kutoka Busisi kuja Kigongo kwenda Hospitali ya Bugando kwa mtu anayeumwa itakuwa dakika nne, tafsiri ni kwamba mtu aliyekuwa mashakani maisha kupotea, akivuka kwa dakika nne ana uhakika wa kufika Bugando ambako CCM imeelekeza tulipe madaktari wote. Tumejipanga kutoongea sana bali kufanya kazi, alisisitiza.MAGEUZI YA UONGOZI IDADI YA WANACHAMAKwa mujibu wa Polepole, mtaji wa pili ambao ni sehemu ya hesabu yao kwa Watanzania ni mageuzi makubwa, yaliyofanya katika CCM, mageuzi ya kitaasisi, ya kiuongozi, kuhakikisha viongozi wa chama wakati wote ni waaminifu na waadilifu, wanyenyekevu, wachapakazi, wanaochukizwa na rushwa na ubadhirifu wa mali za umma, wapole na wakali kwa mambo ya hovyo na watumishi kweli kwa watu, yaani kuwa na mtindo wa uongozi wa kiutumishi.Lakini tumefanya mageuzi makubwa ya kutazama muundo wa chama chetu kitaasisi. Pale mwanzo tulikuwa tuna utaratibu wa nyumba 10 ndio zilikuwa msingi wa mashina yetu, lakini baada ya uongozi wa Ndugu John Pombe Joseph Magufuli, safu yake ya uongozi katika chama, tumefanya mabadiliko makubwa ya kufanyia mageuzi chama chetu, alisema.Alisema sasa mashina yamesogezwa karibu na watu, kwamba badala ya kuhesabu nyumba, sasa ni mtu mmoja mmoja kwa pamoja katika jamii na kuunda shina, hatua iliyoongeza idadi kuwa ya wanachama.Kwa mujibu wa Polepole, mwaka 2015 CCM ilikuwa na wanachama milioni 8.4, lakini sasa 20182019 ina zaidi ya wanachama milioni 15. Alisema huo ni mtaji wa pili kuelekea Uchaguzi Mkuu mwaka huu.Alisema wastani wa ushindi wa CCM ni mkubwa na hakika, kwani wanaendelea kuongeza idadi ya wanachama, kwa kutoa kadi za kielektroniki nchi nzima. Akifafanua, alisema mwaka huu wapiga kura kote nchini, wanatarajiwa kuwa wastani wa watu milioni 22 na kwa wanaCCM milioni 15, wana ushindi wa asilimia 70.Hata hivyo, alisema wamejipanga kuhakikisha kuwa wanachama watatu, wanatafuta mpiga kura mmoja, atakayefanya idadi ya wapiga kura wapya milioni tano na kufanya idadi ya wapiga kura wa CCM milioni 20.Milioni 20 ukigawanya na milioni 22 ya wapiga kura, ushindi wa CCM kwenye uchaguzi huu utakuwa ni asilimia 90.9. Hapo tutakuwa tumeingiza na sebene na mambo kama hayo, kampeni na mtaji wa kazi zetu.Hivyo ushindi wetu kabla ya kampeni ni asilimia 70, tukipiga kampeni nzito yenye mashamushamu yote, na hatupunguzi mashamsham yoyote, mwaka huu ushindi wetu, ni asilimia 90.9, alisema Polepole.Kuhusu mipango yetu ya uendeshaji wa kampeni, alisema kila kitu watakifanya vizuri kuliko awamu iliyopita, kuliko uchaguzi uliopita.Kwa hiyo kila jambo jema unalolifahamu umewahi kulisikia kwenye kampeni, tutalifanya vizuri zaidi kuliko uchaguzi uliopita. Hiyo ndiyo taarifa timilifu, alisema Polepole, alipoulizwa kuhusu uwepo wa fulana za wagombea, vitenge na mabango.  <topic>: KITAIFA 